Diari Oficial de la Generalitat Valenciana


Sumari del DOGV 4768, del 04-06-2004 (2004/5662)

RESOLUCIÓ de 25 de maig de 2004, del director general d'Administració Local, per la qual es dóna publicitat a la convocatòria i a les bases per a la provisió, pel sistema de lliure designació, del lloc d'Intervenció de la Diputació Provincial de València.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5662


Data del document
:   25-05-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * comptable
    * concurs administratiu
    * administració local

RESOLUCIÓ de 25 de maig de 2004, del director general d'Administració Local, per la qual es dóna publicitat a la convocatòria i a les bases per a la provisió, pel sistema de lliure designació, del lloc d'Intervenció de la Diputació Provincial de València. [2004/E5662]
  
Efectuada per la Presidència de la Diputació Provincial de València la convocatòria per a la provisió pel sistema de lliure designació del lloc d'intervenció de l'esmentada corporació i aprovades pel Decret número 3.011, d'11 de maig de 2004, les bases d'esta, de conformitat amb el que disposen l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió pel sistema de lliure designació del lloc d'Intervenció de la Diputació Provincial de València, i a les bases que han de regir-la i que es relacionen en l'annex de la present resolució.
  
Segon
  
La convocatòria i les bases a què es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció donada per la Llei 4/1999, així com el que establix la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 25 de maig de 2004.- El director general d'Administració Local: José-Blas Molés Alagarda.
  
ANNEX
  
Convocatòria número 11/2004. Bases que han de regir la convocatòria per a la provisió en propietat del lloc de treball d'interventor de la Diputació de València, entre funcionaris d'administració local amb habilitació de caràcter nacional, subescala d'intervenció tresoreria, categoria superior.
  
1. Objecte
  
Les presents bases tenen per objecte regir la convocatòria, a efectuar per la Presidència de la corporació, per a cobrir pel sistema de convocatòria pública i lliure designació, prevista en l'article 99.2 de la Llei 7/1985, de 2 d'abril, Reguladora de les Bases de Règim Local, segons la redacció donada per la Llei 10/1993, de 21 d'abril, i els articles 27 a 29 del Reial Decret 1732/1994, de 29 de juliol, el lloc de treball les dades del qual s'expressen a continuació:
  
Corporació: Diputació Provincial de València.
  
Denominació: interventor.
  
Classe: primera.
  
Nivell complement de destinació: 30.
  
Complement específic: 46.227,60 euros anuals.
  
El lloc de treball a cobrir es troba inclòs en la relació de llocs de treball de la Diputació de València, i el sistema de provisió és el de lliure designació entre funcionaris amb habilitació de caràcter nacional.
  
2. Requisits
  
Seran requisits indispensables per a concórrer a la convocatòria i poder exercir el lloc de treball en cas de ser nomenat:
  
2.1 Estar integrat en l'escala d'habilitació de caràcter nacional, subescala intervenció tresoreria, categoria superior.
  
No obstant això, també podran concórrer els interventors no integrats tenint en compte el que preveu la disposició transitòria primera, número 2. e) del Reial Decret 1174/1987, de 18 de setembre, sobre Règim Jurídic dels Funcionaris d'Administració Local amb habilitació de caràcter nacional.
  
2.2 Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements del Valencià.
  
3. Convocatòria
  
La convocatòria serà remesa per la Presidència de la corporació a la Direcció General d'Administració Local (Conselleria de Justícia i Administracions Públiques), de la Generalitat Valenciana, i es trametrà posteriorment a la Subdirecció General de la Funció Pública Local del MAP, per a la publicació de l'oportú extracte en el Boletín Oficial del Estado.
  
4. Sol·licituds
  
4.1 Les sol·licituds es dirigiran a la Presidència de la Diputació de València, dins dels 15 dies naturals següents al de la publicació de l'extracte de la convocatòria en el Boletín Oficial del Estado.
  
4.2 Junt amb les sol·licituds, els aspirants acompanyaran els requisits, degudament acreditats, a què es referix la base 2, així com quants altres documents estimen oportú posar de manifest.
  
5. Nomenament
  
5.1 Conclòs el termini de presentació de sol·licituds, la Presidència de la corporació procedirà, si cal i prèvia constatació de la concurrència dels requisits exigits en la convocatòria, a dictar la resolució corresponent en el termini d'un mes i, en tot cas, no abans del dia 22 de juny de 2004, data de jubilació forçosa del funcionari d'habilitació nacional que en l'actualitat ocupa el lloc. L'esmentada resolució haurà de ser motivada en referència amb el compliment, per part del candidat elegit, dels requisits i especificacions exigits en la convocatòria i de la competència per a procedir al nomenament.
  
5.2 De la resolució es retrà compte al Ple de la corporació, i esta es trametrà a la Generalitat Valenciana i a la Subdirecció General de la Funció Pública Local del MAP per a anotació i publicació conjunta en el Boletín Oficial del Estado.
  
6. Presa de possessió
  
El termini per a la presa de possessió serà el previst en l'article 23 del Reial Decret 1732/1994, de 29 de juliol.
  
7. Impugnació